Document ID: 32005R1187

KOMISJONI MÄÄRUS (EÜ) nr 1187/2005,
22. juuli 2005,
millega muudetakse määrust (EMÜ) nr 1859/82, mis käsitleb aruandvate tootjate väljavalimist põllumajandustootjate tulude kindlaksmääramiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuni 1965. aasta määrust nr 79/65/EMÜ, millega luuakse Euroopa Majandusühenduse põllumajandustootjate tulusid ja majandustegevust käsitlevate raamatupidamisandmete kogumise võrk (1), eriti selle artikli 4 lõiget 4,
ning arvestades järgmist:
(1)
Komisjoni määruse (EMÜ) nr 1859/82 (2) artiklis 2 on kindlaks määratud põllumajandusliku raamatupidamise andmevõrgu vaatlustega hõlmatud testettevõtete majandusliku suuruse künnis.
(2)
Saksamaal on struktuurimuutused põhjustanud kõige väiksemate talumajapidamiste arvu vähenemise ja kahandanud nende panust põllumajanduse kogutoodangusse. See on muutnud nende kasutamise mittevajalikuks vaatlusalas, mis hõlmab põllumajandusliku tegevuse kõige asjakohasemat osa. Seepärast on soovitatav kõnealust künnist tõsta 8 ESÜ-lt 16 ESÜni.
(3)
Küprose puhul tuleks algselt määratud 1 ESU suurune künnis tõsta 2 ESÜni, kuna põllumajandusettevõtted, mille majanduslik suurus on väiksem kui 2 ESÜd, esindavad ainult 7 % standardkogutulust. Kõige asjakohasema osa põllumajanduslikust tegevusest võib seega hõlmata künnisega, jättes välja väiksemad talumajapidamised.
(4)
Igas piirkonnas väljavalitavate aruandlusmajandite arv liikmesriigiti on kindlaks määratud määruse (EMÜ) nr 1859/82 I lisas. Hispaania, Itaalia, Austria, Portugali ja Soome puhul on aruandlusmajandite arv jäänud samaks pika aja jooksul, hoolimata põllumajandusettevõtete arvu tunduvast vähenemisest. Vähenemisega on kaasnenud põllumajandusettevõtete ühtsuse kasv, mis võimaldab saavutada rahuldava esindatuse senisest väiksema valimi puhul. Nimetatud struktuurimuutuse tõttu võib vähendada Hispaanias, Itaalias, Austrias, Portugalis ja Soomes väljavalitavate aruandlusmajandite arvu. Tänu parematele valikumeetoditele tuleks seda arvu Hispaania ja Itaalia mõnes piirkonnas siiski suurendada.
(5)
Malta aruandlusmajandite arv tuleks läbi vaadata tulenevalt uuest teabest riigi põllumajanduse struktuuri kohta.
(6)
Seetõttu tuleks määrust (EMÜ) nr 1859/82 vastavalt muuta.
(7)
Käesoleva määrusega ettenähtud meetmed on kooskõlas ühenduse põllumajandusaruandluse andmevõrgu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 1859/82 muudetakse järgmiselt.
1.
Artikkel 2 asendatakse järgmisega:
“Artikkel 2
Määruse 79/65/EMÜ artiklis 4 osutatud majandusliku suuruse künnis (ESÜdes) 2006. aruandeaastaks (s.o 12 järjestikuseks kuuks algusega vahemikus 1. jaanuar - 1. juuli 2006) ja edasisteks aruandeaastateks on järgmine:
-
Belgia: 16 ESÜd
-
Tšehhi Vabariik: 4 ESÜd
-
Taani: 8 ESÜd
-
Saksamaa 16 ESÜd
-
Eesti: 2 ESÜd
-
Kreeka: 2 ESÜd
-
Hispaania: 2 ESÜd
-
Prantsusmaa: 8 ESÜd
-
Iirimaa: 2 ESÜd
-
Itaalia: 4 ESÜd
-
Küpros: 2 ESÜd
-
Läti: 2 ESÜd
-
Leedu: 2 ESÜd
-
Luksemburg: 8 ESÜd
-
Ungari: 2 ESÜd
-
Malta: 8 ESÜd
-
Madalmaad: 16 ESÜd
-
Austria: 8 ESÜd
-
Poola: 2 ESÜd
-
Portugal: 2 ESÜd
-
Sloveenia: 2 ESÜd
-
Slovakkia: 6 ESÜd
-
Soome: 8 ESÜd
-
Rootsi: 8 ESÜd
-
Ühendkuningriik (välja arvatud Põhja-Iirimaa): 16 ESÜd
-
Ühendkuningriik (ainult Põhja-Iirimaa): 8 ESÜd.”
2.
I lisa muudetakse vastavalt käesoleva määruse lisale.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolevat määrust kohaldatakse alates 2006. aruandeaastast.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. juuli 2005

Labels: 18
19
6